На основу члана 37. став 1. тачка 24) Статута Града Ниша ("Службени лист Града Ниша", број 88/08 , 143/16 и 18/2019),

 Скупштина Града Ниша на седници одржаној \_\_\_\_\_\_\_\_\_\_\_ 2022. године донела је

**Р Е Ш Е Њ Е**

 I **УСВАЈА СЕ** Извештај о раду и пословању Галерије савремене ликовне уметности Ниш за 2021. годину, број 080 од 24.02.2022. године, који је Одлуком број 082 од 25.02.2022.године, усвојио Управни одбор Установе.

II Решење доставити Галерији савремене ликовне уметности Ниш, Градскoj управи за друштвене делатности и Градскoj управи за финансије.

Број:

У Нишу,

**СКУПШТИНА ГРАДА НИША**

Председник

 др Бобан Џунић

 **Образложење**

Члан 37. став 1. тачка 24) Статута Града Ниша прописује да Скупштина Града Ниша разматра и усваја годишње извештаје о раду установа и других јавних служби чији је оснивач.

Управни одбор Галерије савремене ликовне уметности Ниш, на седници одржаној 25.02.2022. године, Одлуком број 082 усвојио је Извештај о раду и пословању Галерије савремене ликовне уметности Ниш за 2021. годину и доставио га Градскoj управи за друштвене делатности на даље поступање.

У 2021. години, Галерија савремене ликовне уметности Ниш реализовала је укупно 28 изложби у просторима Официрског дома, Павиљона у Тврђави и Салона 77, као и три традиционалне изложбе: Нишки цртеж, Нишки салон 12/2 и Ликовна колонија Сићево 2020/2021.

У 2021. години, фонд Галерије је обогаћен за 111 дела, са чак 53 нова аутора.

Галерија бележи у прошлој години још једну успешну реализацију сталне манифестације Ликовна колонија Сићево, као и реализацију Графичке радионице Сићево 2021.

Настављајући традицију издавања монографија значајних стваралаца, који су обележили културну и уметничку и историју Ниша, Галерија је у 2021. години публиковала монографију Љубише Брковића „Печат мог времена“.

Почетком прошле године приређена је и промоција монографије „50 година Галерије савремене ликовне уметности Ниш“.

Имајући у виду да је Извештај о раду и пословању Галерије савремене ликовне уметности Ниш за 2021. годину сачињен у складу са законом и прописима Града, као и циљевима садржаним у оснивачком акту, Градска управа за друштвене делатности је израдила нацрт Решења као у диспозитиву.

 вршилац дужности начелника

 Градске управе за друштвене делатности

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Миљан Ћирковић